แนวโน้มดัชนีเช้าลุ้นขึ้นต่อ
นักวิเคราะห์มองตลาดหุ้นไทยเช้านี้มีโอกาสปรับตัวขึ้นต่อเนื่องจากวานนี้ เนื่องจากแรงหนุนของตลาดหุ้นในต่างประเทศ และตลาดหุ้นในเอเชีย ให้แนวรับ 1,395 จุด แนวต้าน 1,305-1,308 จุด
29 พ.ย. 2555

นักวิเคราะห์มองตลาดหุ้นไทยเช้านี้มีโอกาสปรับตัวขึ้นต่อเนื่องจากวานนี้ เนื่องจากแรงหนุนของตลาดหุ้นในต่างประเทศ และตลาดหุ้นในเอเชีย ให้แนวรับ 1,395 จุด แนวต้าน 1,305-1,308 จุด          นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย)กล่าวว่า ตลาดหุ้นไทยเช้าวันนี้มีโอกาสปรับตัวขึ้นต่อเนื่องจากเมื่อวานนี้ คาดการณ์ดัชนีตลาดหุ้นไทยสามารถยืนเหนือ 1,300 จุด ได้ค่อนข้างสูง เนื่องจากแรงหนุนของตลาดหุ้นในต่างประเทศ และตลาดหุ้นในเอเชียเปิดบวกกันหมดในเช้าวันนี้ ซึ่งเป็นผลมาจากการเจรจาเรื่องการแก้ปัญหา Fiscal cliff ของสหรัฐเอมริกา เริ่มมีแนวทางการแก้ปัญหามากขึ้น และตัวเลขเศรษฐกิจในสหรัฐอเมริกาออกมาค่อนข้างดี          กลุ่มหุ้นที่มีแรงหนุนตลาดหุ้นไทยเช้านี้  นายเกียรติก้อง มองว่า จะมีหุ้นกลุ่มธนาคารพาณิชย์ เนื่องจากเมื่อวานมีการประชุมคณะกรรมการนโยบายการเงิน (กนง.) ได้ข้อสรุปหารทรงอัตราดอกเบี้ยไว้ ไม่ถือว่าเป็นผลลบกับธนาคารพาณิชย์ ส่วนอีกกลุ่ม คือ หุ้นกลุ่มสื่อสาร เนื่องจาก คาดว่าภายในวันนี้หรือพรุ่งนี้จะทราบผลการตัดสินของศาลปกครองเรื่องการประมูลใบอนุญาต 3G ซึ่งขณะนี้ยังเป็นปัจจัยที่ยังหน่วงหุ้นกลุ่มนี้อยู่  พร้อมให้แนวรับ 1,395 จุด แนวต้าน 1,305-1,308 จุด